5. Distribuirea ELTIF de către administratorii FIA care se situează sub plafon

În plus, astfel cum s-a subliniat în evaluarea impactului, investiția inițială minimă de 10 000 EUR și limitarea de 10 % a investițiilor agregate pentru investitorii cu un portofoliu financiar mai mic de 500 000 EUR constituie un obstacol semnificativ pentru investitorii de retail. Chiar și în cazul în care un investitor dorește să investească 10 000 EUR într-un singur ELTIF, investițiile în alte ELTIF și diversificarea portofoliului lor pe termen lung s-ar putea dovedi dificile, având în vedere cerința privind plafonul agregat de 10 %. În plus, cifrele privind expunerea atât de 500 000 EUR, cât și de 10 % se bazează pe declarațiile voluntare ale investitorilor de retail, iar administratorii sau distribuitorii de active nu sunt în măsură să verifice în mod independent expunerile reale ale investitorilor de retail.

Planul de acțiune revizuit privind uniunea piețelor de capital recunoaște necesitatea sprijinirii finanțării proiectelor de investiții pe termen lung și a participării investitorilor de retail. Comisia s-a angajat, de asemenea, să revizuiască Regulamentul ELTIF. Această revizuire are legături strânse cu uniunea piețelor de capital, Pactul verde european, uniunea energetică europeană, Strategia UE privind finanțarea durabilă și cu alte inițiative importante ale UE. La 2 decembrie 2020, Consiliul Uniunii Europene a invitat Comisia să revizuiască Regulamentul ELTIF.

Regulamentul ELTIF conține, de asemenea, o dispoziție privind tranzacționarea pe piața secundară. Scopul este de a garanta că blocarea pe durata ciclului de viață și lipsa drepturilor de răscumpărare înainte de încheierea duratei de funcționare a fondului nu împiedică un ELTIF să solicite admiterea unităților sau a acțiunilor sale pe o piață reglementată sau într-un sistem multilateral de tranzacționare. Dispoziția permite, de asemenea, investitorilor să își vândă unitățile sau acțiunile înainte de încheierea duratei de funcționare a ELTIF pe piața secundară.

În acest context, dispozițiile Regulamentului ELTIF conțin o bază care permite administratorilor de fonduri să dispună de o marjă de apreciere mai mare atunci când decid să înființeze ELTIF cu sau fără drepturi de răscumpărare, în conformitate cu strategia de investiții prestabilită a ELTIF. Astfel de strategii de investiții ar putea, de asemenea, să valorifice dispozițiile ELTIF care permit tranzacționarea pe piața secundară a acțiunilor sau unităților ELTIF, cum ar fi mecanismul ferestrei de lichiditate care corespunde cererilor de subscriere ale noilor investitori și cererilor de răscumpărare ale investitorilor ELTIF care se retrag.

4. Plafonul minim pentru activele de investiții eligibile

Articolul 13 alineatul (1) din Regulamentul ELTIF prevede că un ELTIF ar trebui să investească cel puțin 70 % din capitalul său în active eligibile de investiții. Acest plafon a fost instituit pentru a asigura o concentrare clară asupra investițiilor pe termen lung și o axare constantă pe investitorii de retail care altfel ar putea să nu fie familiarizați cu strategiile de investiții mai puțin convenționale.

În acest context, ar trebui să se ia serios în considerare oportunitatea diminuării și a calibrării pragurilor minime pentru investițiile eligibile în ELTIF, cu scopul de a promova profilul de lichiditate al ELTIF și de a spori flexibilitatea administratorilor ELTIF atunci când își pun în practică strategiile lor de investiții.

5. Distribuirea ELTIF de către administratorii FIA care se situează sub plafon

Articolul 37 alineatul (1) litera (c) din Regulamentul ELTIF prevede obligația Comisiei de a evalua măsura în care ELTIF sunt distribuite în Uniune, inclusiv dacă administratorii FIA (AFIA) care se situează sub plafon și care intră sub incidența articolului 3 alineatul (2) din DAFIA ar putea avea un interes în distribuirea ELTIF.